CELEX: 32014R0291
Language: sk
Date: 2014-03-21 00:00:00
Title: Vykonávacie nariadenie Komisie (EÚ) č. 291/2014 z  21. marca 2014 , ktorým sa mení nariadenie (ES) č. 1289/2004, pokiaľ ide o ochrannú lehotu a maximálne limity rezíduí kŕmnej doplnkovej látky dekochinát  Text s významom pre EHP

22.3.2014   
            
            
               SK
            
            
               Úradný vestník Európskej únie
            
            
               L 87/87
            
         
      VYKONÁVACIE NARIADENIE KOMISIE (EÚ) č. 291/2014
   z 21. marca 2014,
   ktorým sa mení nariadenie (ES) č. 1289/2004, pokiaľ ide o ochrannú lehotu a maximálne limity rezíduí kŕmnej doplnkovej látky dekochinát
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               V nariadení (ES) č. 1831/2003 sa stanovuje možnosť upraviť povolenie kŕmnej doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (2)
            
            
               V súlade so smernicou Rady 70/524/EHS (2) bolo povolené nariadením Komisie (ES) č. 1289/2004 (3) používanie dekochinátu, ktorý patrí do skupiny kokcidiostatík a iných liečivých látok, na desať rokov ako kŕmnej doplnkovej látky pre kurčatá vo výkrme.
            
         
               (3)
            
            
               Držiteľ povolenia predložil žiadosť o skrátenie povolenej ochrannej lehoty z troch dní na nula dní pred zabitím a zavedenie maximálnych limitov rezíduí (MRL) pre pečeň (1,0 mg/kg), obličky (0,8 mg/kg), svalovinu (0,5 mg/kg) a kožu/tuk (1,0 mg/kg) zo zvierat kŕmených doplnkovou látkou. Držiteľ povolenia predložil príslušné údaje na podporu svojej žiadosti.
            
         
               (4)
            
            
               Úrad dospel vo svojom stanovisku z 12. septembra 2013 (4) k záveru, že úprava ochrannej lehoty z troch dní na nula dní neohrozuje bezpečnosť spotrebiteľov a predložené nové údaje potvrdzujú, že nie sú nevyhnutné žiadne MRL.
            
         
               (5)
            
            
               Na účely uskutočniteľnosti kontrol sa však považovalo za vhodné stanoviť MRL podľa návrhu žiadateľa.
            
         
               (6)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (7)
            
            
               Nariadenie (ES) č. 1289/2004 by sa preto malo zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1289/2004 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).
   
      (3)  Nariadenie Komisie (ES) č. 1289/2004 zo 14. júla 2004 o povolení doplnkovej látky Deccox, ktorá patrí do skupiny kokcidiostatík a iných liečivých látok, v krmivách na desať rokov (Ú. v. EÚ L 243, 15.7.2004, s. 15).
   
      (4)  Vestník EFSA (EFSA Journal) (2013) 11(10):3370.
   
      PRÍLOHA
      Príloha k nariadeniu (ES) č. 1289/2004 sa nahrádza takto:
      
         
            „PRÍLOHA
            
                        Registračné číslo doplnkovej látky
                     
                     
                        Meno a registračné číslo osoby zodpovednej za uvádzanie doplnkovej látky do obehu
                     
                     
                        Doplnková látka (obchodný názov)
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Najvyšší vek
                     
                     
                        Najnižší obsah
                     
                     
                        Najvyšší obsah
                     
                     
                        Iné ustanovenia
                     
                     
                        Koniec platnosti povolenia
                     
                     
                        Maximálne limity rezíduí (MRL) v príslušných potravinách živočíšneho pôvodu
                     
                  
                        mg účinnej látky na kg kompletného krmiva s obsahom vlhkosti 12 %
                     
                  
                        
                           Kokcidiostatiká a iné liečivé látky
                        
                     
                  
                        E756
                     
                     
                        Zoetis Belgium SA
                     
                     
                        dekochinát (Deccox)
                     
                     
                        
                                     
                                 
                                 
                                    
                                       Zloženie doplnkovej látky
                                    
                                    Dekochinát: 60,6 g/kg
                                    rafinovaný sójový olej zbavený pachu: 28,5 g/kg
                                    pšeničné mlynské zvyšky: q.s. 1 kg
                                 
                              
                                     
                                 
                                 
                                    
                                       Účinná látka
                                    
                                    dekochinát
                                    C24H35NO5
                                    
                                    etyl-6-decycloxy-7-etoxy-4-hydroxychinolín-3-karboxylát
                                    číslo CAS: 18507-89-6
                                 
                              
                                     
                                 
                                 
                                    Príbuzné nečistoty:
                                    kyselina 6-decycloxy-7-etoxy-4-hydroxychinolín-3-karboxylová < 0,5 %
                                    metyl-6-decycloxy-7-etoxy- 4-hydroxychinolín-3-karboxylát: < 1,0 %
                                    dietyl-4-decycloxy-3-etoxyanilínmetylenemalonát: < 0,5 %
                                 
                              
                                     
                                 
                                 
                                    
                                       Analytická metóda
                                        (1)
                                    
                                    Na stanovenie dekochinátu v kŕmnej doplnkovej látke, premixoch a krmivách:
                                    vysokoúčinná kvapalinová chromatografia s reverznou fázou a fluorescenčnou detekciou (RP-HPLC-FL) – EN 16162.
                                    Na stanovenie dekochinátu v tkanivách:
                                    vysokoúčinná kvapalinová chromatografia s reverznou fázou v spojení s trojitým štvorpólovým hmotnostným spektrometrom (RP-HPLC-MS/MS).
                                 
                              
                     
                        kurčatá vo výkrme
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. júla 2014
                     
                     
                        1 000 μg dekochinátu/kg surovej pečene a surovej kože + tuku;
                        800 μg dekochinátu/kg surovej obličky;
                        500 μg dekochinátu/kg surovej svaloviny.
                     
                  
      
      
         (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx“